smcproject/ml-wiki-sentences huggingface dataset:
ക്ഷീര കർഷകർ വളരെയധികം ദൂരം സഞ്ചരിച്ച് വേണം തങ്ങളുടെ പാൽ ഇവിടയെത്തിക്കാൻ.
അതും ഒരോർത്തരും തങ്ങളുടെതായ പാത്രത്തിൽ ഒറ്റക്കൊറ്റക്കായിരുന്നു കൊണ്ടുവന്നിരുന്നത്.
ഇവിടെ എത്തുമ്പോഴേക്കും ഒരു പക്ഷേ പാൽ കേടു വന്നിരിക്കും.
ഇടനിലക്കാരാണ്‌ വിലയും മറ്റും നിർണ്ണയിച്ചിരുന്നത്.
പാൽ കേടുവരും എന്ന ഭയത്താൽ വളരേ നാമ മാത്രമായ വിലയ്ക്ക് പാൽ വിൽകേണ്ടി വരുന്ന അവസ്ഥയും കർഷകർ നേരിട്ടു.
മറ്റൊരു പ്രശ്നം ശൈത്യകാലമാകുമ്പോൾ പാലുൽ‌പാദനം ഇരട്ടിയാവും ഇത് പാലിന്റെ വിലയിടിയാനും കാരണമാകുന്നു.
പോൾസൺ ഡയറിയുടെ ഉത്പന്നങ്ങൾ ഗുണനിലവാരം ഉള്ളതായിരുന്നുവെങ്കിലും ക്ഷീര കർഷകരെ അവർ വൻതോതിൽ ചൂഷണം ചെയ്യുന്നുണ്ടെന്ന് കുര്യൻ മനസിലാക്കി.
ആ സമയത്താണ് തൃഭുവൻദാസ് പട്ടേൽ എന്ന നേതാവ് സഹകരണ മേഖലയിൽ നടത്തുന്ന പ്രവർത്തനങ്ങളിൽ കുര്യൻ ആകൃഷ്ടനാകുന്നത്.
തുടർന്ന് ഖേദ ജില്ലയിൽ അദ്ദേഹം ക്ഷീരകർഷകരുടെ സഹകരണ സംഘത്തിന് തുടക്കംകുറിച്ചു.
പിന്നീട് അമുലിന്റെ രൂപവത്കരണത്തിന് വഴിതെളിച്ചത് ഈ സഹകരണ സംഘമാണ്.
സർദാർ വല്ലഭായി പട്ടേൽ , മൊറാർജി ദേശായി , ത്രിഭോവൻ‌ദാസ് പട്ടേൽ എന്നീ ദേശീയ നേതാക്കളുടെ പ്രചോദനത്തിൽ നിന്ന് ആവേശമുൾകൊണ്ട് തങ്ങളുടെ ഉൽ‌പന്നങ്ങൾ തങ്ങൾ തന്നെ വിപണനം ചെയ്താലേ രക്ഷ്യുള്ളൂ എന്ന് കർഷകർ ക്രമേണ തിരിച്ചറിഞ്ഞ്തിന്റെ ഫലമാണ്‌ അമൂൽ എന്ന സ്ഥാപനം രൂപം കൊള്ളുന്നത്.
അമൂൽ എന്ന പേര്‌
കെയ്‌റ ഡിസ്ട്രിക്ട് കോഓപ്പറേറ്റീവ് മിൽക്ക് പ്രൊഡ്യൂസേഴ്‌സ് യൂണിയൻ ലിമിറ്റഡ് എന്ന പേരിലായിരുന്നു ആദ്യം സഹകരണ സംഘം അറിയപ്പെട്ടിരുന്നത്.
എന്നാൽ സഹകരണ സംഘം വളർന്നു തുടങ്ങിയതോടെ അതിന്റെ പേര് അനായാസം പറയാനും ഓർത്തിരിക്കാനും കഴിയുന്നതാകണമെന്നും എങ്കിൽ മാത്രമെ പ്രസ്ഥാനത്തിന്റെ വളർച്ചയ്ക്ക് പേര് സഹായകമാകൂവെന്നും കുര്യന് തോന്നി.
സഹകരണ സംഘത്തിന് അനുയോജ്യമായ പേര് നിർദ്ദേശിക്കാൻ അദ്ദേഹം ക്ഷീര കർഷകരോടും ജീവനക്കാരോടും ആവശ്യപ്പെട്ടു.
സഹകരണ സംഘത്തിലെ ക്വാളിറ്റി കൺട്രോൾ സൂപ്പർവൈസറാണ് സംസ്‌കൃതത്തിലുള്ള അമൂല്യ എന്ന പേര് നിർദ്ദേശിച്ചത്.
വിലമതിക്കാനാവാത്തത് എന്നാണ് ഈ വാക്കിന്റെ അർഥം.
അമൂല്യയാണ് പിന്നീട് അമുൽ എന്ന് ചുരുങ്ങിയത്.
ആനന്ദ് മിൽക് യൂനിയൻ ലിമിറ്റഡ് ( A nand M ilk U nion L imited)എന്നതിലെ വാക്കുകളുടെ ആദ്യക്ഷരങ്ങളുമായി ഒത്തുവന്നതിനാൽ ഈ പേര്‌ സ്വീകരിക്കപ്പെടുകയായിരുന്നു.
ആനന്ദ് മിൽക്ക് യൂണിയൻ ലിമിറ്റഡ് എന്നതിന്റെ ചുരുക്കരൂപമായും അമുൽ മാറി.
എരുമപ്പാലിൽനിന്ന് പാൽപ്പൊടി
എരുമപ്പാലിൽനിന്ന് പാൽപ്പൊടി തയ്യാറാക്കുന്നതിലും വിജയംവരിച്ചതോടെ അമുലിന്റെ പ്രവർത്തനങ്ങൾ സർക്കാരിന്റെ ശ്രദ്ധയിൽപ്പെട്ടു.
നിരവധി ഗ്രാമങ്ങളിലേക്ക് സഹകരണ സംഘങ്ങൾ പടർന്നു പന്തലിച്ചു.
ഗ്രാമത്തിലെ ക്ഷീര കർഷകരിൽനിന്ന് ദിവസത്തിൽ രണ്ടു തവണ പാൽ സംഭരിക്കുക എന്നതായിരുന്നു ഓരോ സഹകരണ സംഘങ്ങളുടെയും ദൗത്യം.
പാലിന്റെ ഗുണനിലവാരവും കൊഴുപ്പും ക്ഷീര കർഷകർക്ക് ലഭിക്കുന്ന പ്രതിഫലത്തെ ബാധിക്കുന്ന മുഖ്യഘടകങ്ങളായി മാറി.
പാലിന്റെ ഗുണനിലവാരം ഉറപ്പാക്കാനുള്ള നടപടികൾ, സഹകരണ സംഘങ്ങളിൽ മിന്നൽ പരിശോധനകൾ എന്നിവ നടത്തി അഴിമതിയും തെറ്റായ പ്രവണതകളും ഇല്ലാതാക്കുന്നതിൽ അമുൽ വിജയിച്ചു.
അതേസമയം തന്നെ പ്രതിദിനം പാൽ സംഭരിക്കുന്നതിനുള്ള ക്യാനുകൾ ശീതികരണ സംവിധാനമുള്ള മിൽക്ക് ചില്ലർ യൂണിറ്റുകൾക്ക് വഴിമാറി.
പാൽ സംഭരിച്ച് മണിക്കൂറുകൾക്കകം തന്നെ പാസ്ചറൈസേഷനും ശീതീകരണവും പായ്ക്കിങ്ങും ഉറപ്പാക്കി.
പായ്ക്കുചെയ്ത പാൽ മൊത്ത വിതരണക്കാരിലേക്കും പിന്നീട് ചില്ലറ വിൽപ്പനക്കാരിലേക്കും അവിടെനിന്ന് ഉപഭോക്താക്കളിലേക്കും എത്തിക്കുന്നതിനുള്ള കൃത്യമായ സംവിധാനമുണ്ടാക്കി.
അമൂൽ മാതൃകയാവുന്നു
അമുലിന്റെ കാലിത്തീറ്റ ഉത്പാദന പ്ലാന്റ് ഉദ്ഘാടനം ചെയ്യാൻ 1964 ൽ അന്നത്തെ പ്രധാനമന്ത്രി ലാൽ ബഹദൂർ ശാസ്ത്രി ആനന്ദിലെത്തി.
അമുലിന്റെ പ്രവർത്തനങ്ങളിൽ ആകൃഷ്ടനായ അദ്ദേഹം സമാനമായ പദ്ധതി രാജ്യം മുഴുവൻ നടപ്പാക്കാൻ വർഗീസ് കുര്യനോട് ആവശ്യപ്പെട്ടു.
രാജ്യത്തെ കർഷകരുടെ സാമ്പത്തിക നില മെച്ചപ്പെടുത്താൻ പദ്ധതി ഉതകുമെന്ന് ശാസ്ത്രി കണക്കുകൂട്ടി.
ഈ ലക്ഷ്യം മുന്നിൽക്കണ്ട് 1965 ൽ നാഷണൽ ഡയറി ഡെവലപ്‌മെന്റ് ബോർഡ് രൂപവത്കരിക്കുകയും ഡോ. കുര്യനെ അതിന്റെ തലപ്പത്ത് നിയമിക്കുകയും ചെയ്തു.
ഈ സമയത്ത് രാജ്യത്ത് പാലിന് ആവശ്യക്കാർ വർദ്ധിച്ചു വരുന്നുണ്ടായിരുന്നു.
എന്നാൽ ക്ഷീരവികസന പദ്ധതി രാജ്യവ്യാപകമായി നടപ്പാക്കുന്നതിന് സാമ്പത്തിക പ്രതിസന്ധി കടുത്ത തടസ്സമായി മാറി.
ഇതോടെ ദേശീയ ക്ഷീരവികസന ബോർഡ് വായ്പയ്ക്കായി വിവിധ ബാങ്കുകളുടെ വാതിലിൽ മുട്ടി.
വ്യവസ്ഥകളൊന്നും കൂടാതെ വായ്പ ലഭ്യമാക്കണമെന്നായിരുന്നു ആവശ്യം.
അതിനിടെയാണ് 1969 ൽ ലോകബാങ്ക് പ്രസിഡന്റ് ഇന്ത്യ സന്ദർശിക്കുന്നത്.
രാജ്യത്തെ ക്ഷീര വികസന പദ്ധതിക്ക് വായ്പ അനുവദിക്കണമെന്നും എന്നാൽ അതിനുശേഷം അതേപ്പറ്റി മറന്നേക്കണമെന്നും ലോകബാങ്ക് പ്രസിഡന്റിനോട് ഡോ. കുര്യൻ അഭ്യർഥിച്ചു.
ദിവസങ്ങൾക്കകം തന്നെ വ്യവസ്ഥകളൊന്നും കൂടാതെ ലോകബാങ്ക് അനുവദിച്ച വായ്പയാണ് രാജ്യത്തെ ധവള വിപ്ലവത്തിന് അടിസ്ഥാനശില പാകിയത്.
ആനന്ദിൽ കുര്യൻ നടപ്പാക്കിയ പദ്ധതി രാജ്യം മുഴുവൻ വ്യാപിപ്പിക്കുക എന്നതായിരുന്നു ധവള വിപ്ലവംകൊണ്ട് ഉദ്ദേശിച്ചിരുന്നത്.
മൂന്ന് ഘട്ടങ്ങളായാണ് രാജ്യത്ത് ഇത് നടപ്പാക്കിയത്.
അമുലിന്റെ വിജയം മാതൃകയാക്കി ഇന്ത്യയിലെ മറ്റു പല സംസ്ഥാനങ്ങളും സഹകരണ രംഗത്ത് ക്ഷീരോല്പാദന സഹകരണ സംഘടനകൾക്ക് രൂപം നൽകി.
ഇവയിൽ പലതും വിജയകരവുമായിരുന്നു.
കേരളത്തിലെ മിൽമ , ആന്ധ്രാപ്രദേശിലെ വിജയ, തമിഴ്‌നാട്ടിലെ ആവിൻ, കർണാടകത്തിലെ കെ.എം.എഫ്(നന്ദിനി) ബീഹാറിലെ സുധ എന്നിവ ഇതിന്‌ ഉദാഹരണങ്ങളാണ്‌.
അമൂൽ ബേബി
അമുലിന്റെ പരസ്യങ്ങളിൽ ഭാഗ്യചിഹ്നമായി കുസൃതിക്കാരിയായ പെൺകുട്ടിയുടെ ചിത്രം ഉപയോഗിക്കാൻ നിർദ്ദേശിച്ചതും ഡോ. വർഗീസ് കുര്യൻ തന്നെയായിരുന്നു.
പരസ്യങ്ങൾ കൈകൊണ്ട് വരച്ചിരുന്ന കാലത്ത് എളുപ്പത്തിൽ വരയ്ക്കാൻ കഴിയുന്നതും എന്നാൽ ജനമനസിൽ നിലനിൽക്കുന്നതുമായ കാർട്ടൂൺ കഥാപാത്രം തയ്യാറാക്കാൻ അദ്ദേഹം നിർദ്ദേശിക്കുകയായിരുന്നു.
ടെലിവിഷൻ, റേഡിയോ പരസ്യങ്ങൾക്ക് വൻതുക ചെലവഴിക്കേണ്ടിവരുന്ന കാലത്തായിരുന്നു ഡോ. കുര്യന്റെ പരീക്ഷണം.
പരസ്യങ്ങളിലൂടെ അമുലിന്റെ സ്വീകാര്യത വർധിപ്പിക്കാൻ 1966-ലാണ് അവർ തീരുമാനമെടുക്കുന്നത്.
1966-ലാണ് അമുൽ ബട്ടറിനായി ഒരു പരസ്യ കാമ്പെയ്ൻ തുടങ്ങാൻ അമുൽ തീരുമാനിച്ചത്.
ഇതിനായി കമ്പനി ഒരു പരസ്യ ഏജൻസിയുടെ മാനേജിംഗ് ഡയറക്ടറായ സിൽവസ്റ്റർ ഡ കുൻഹയെ സമീപിച്ചു.
പരസ്യം ചെയ്യാൻ അദ്ദേഹം സമ്മതിക്കുകയും ചെയ്തു.
എന്നാൽ പരസ്യത്തിൽ ആരെയാണ് മോഡലാക്കേണ്ടതെന്ന ആശങ്കയിവലായിരുന്നു കുൻഹ.
ഏത് തരത്തിലുള്ള പരസ്യമായിരിക്കണം എന്നതിനെക്കുറിച്ചും കുൻഹ ചിന്തിച്ചു.
പരസ്യം കുട്ടികളുമായി ബന്ധപ്പെട്ടതായിരിക്കണമെന്ന തീരുമാനത്തിലാണ് ഒടുവിൽ എത്തിയത്.
അമൂലിന്റെ ഉൽപ്പന്നങ്ങൾ പോലെ അമൂലിന്റെ ലോഗോയും ഇന്ത്യയിൽ വളരെ പ്രസിദ്ധമാണ്.
അമൂൽ ഗേൾ എന്നറിയപ്പെടുന്ന പോൾക്ക ഡോട്ടുള്ള ഫ്രോക്കും നീല മുടിയുള്ള പോണിയും ധരിച്ച ഒരു പെൺകുട്ടിയാണ് അമൂലിന്റെ ലോഗോയിൽ ഉള്ളത്.
അമുലിന്റെ' എതിരാളി ബ്രാൻഡായ പോൾസണിന്റെ ബട്ടർ-ഗേളിന് എതിരായാണ് അമൂൽ ഗേളിനെ സൃഷ്ടിച്ചത്.
രാജ്യത്തിന്റെ വിവിധ ഭാഗങ്ങളിൽ നിന്നുള്ള കുട്ടികളുടെ ചിത്രങ്ങൾ പരസ്യത്തിനായി ക്ഷണിച്ചിരുന്നു.
700-ലധികം ചിത്രങ്ങൾ ലഭിച്ചെങ്കിലും ഈ കുട്ടികളുടെ ചിത്രങ്ങളൊന്നും പരസ്യത്തിനായി തിരഞ്ഞെടുത്തില്ല.
സിൽവസ്റ്റർ ഡ കുൻഹ നിരാശയിലായി.
അതിനിടയിൽ ആണ് തന്റെ സുഹൃത്ത് ചന്ദ്രൻ തരൂരിന് കേരളത്തിൽ 2 സുന്ദരികളായ പെൺമക്കളും ഒരു മകനുമുണ്ടെന്ന് അദ്ദേഹം ഓർത്തത്.
സിൽവസ്റ്റർ സുഹൃത്ത് ചന്ദ്രനെ വിളിച്ച് അമൂലിന്റെ പരസ്യത്തിൽ മൂത്തമകൾ ശോഭയെ അഭിനയിപ്പിക്കണമെന്ന് പറഞ്ഞു.
ചന്ദ്രൻ ആദ്യം അമ്പരന്നെങ്കിലും സമ്മതിച്ചു.
സിൽവസ്റ്റർ ഡ കുൻഹ തന്റെ സുഹൃത്ത് ചന്ദ്രൻ തരൂരിനോട് ശോഭയുടെ കുറച്ച് ചിത്രങ്ങൾ എത്രയും വേഗം അയയ്ക്കാൻ ആവശ്യപ്പെട്ടു.
712 കുട്ടികളുടെ ചിത്രങ്ങളിൽ നിന്ന് ശോഭയുടെ ചിത്രം സിൽവസ്റ്റർ ഈ പരസ്യത്തിനായി തിരഞ്ഞെടുത്തതോടെ ശോഭ അമൂലിന്റെ മുഖമായി മാറി.
ചന്ദ്രൻ തരൂരിന്റെ മൂത്ത മകളുടെ പേര് ശോഭ എന്നും രണ്ടാമത്തെ മകളുടെ പേര് സ്മിത എന്നും മകന്റെ പേര് ശശി എന്നും ആയിരുന്നു.
ആ ശശിയാണ് ഇന്ന് ലോകം മുഴുവൻ അറിയപ്പെടുന്ന ശശി തരൂർ .
തരൂർ കുടുംബവുമായുള്ള അമൂലിന്റെ ബന്ധം അവിടംകൊണ്ട് അവസാനിച്ചില്ല.
കമ്പനി വർണ്ണാഭമായ പരസ്യങ്ങൾ പുറത്തിറക്കിയപ്പോൾ.
ചന്ദ്രൻ തരൂരിന്റെ ഇളയ മകൾ സ്മിത ആണ് അമൂൽ ഈ പരസ്യങ്ങളിലെത്തിയത്.
സ്മിതയായിരുന്നു ആദ്യത്തെ കളർഫുൾ അമുൽ ബേബി.
അതിന്റെ ടാഗ് ലൈൻ "അട്ടേർലി ബട്ടർലി ഡെലീഷ്യസ് അമൂൽ" എന്നതായിരുന്നു.
ഇന്നും ആ പരസ്യത്തിന്റെ സ്വീകാര്യത നഷ്ടപ്പെട്ടിട്ടില്ല.
മാർക്കറ്റിങ്, ബ്രാൻഡിങ്, മാർക്കറ്റ് റിസർച്ച്, കസ്റ്റമർ കെയർ എന്നീ മേഖലകളിലെ പുതിയ കാര്യങ്ങളെല്ലാം അമുലിന്റെ വളർച്ചയ്ക്കുവേണ്ടി ഡോ. കുര്യൻ പ്രയോജനപ്പെടുത്തി.
അദ്ദേഹം മരിച്ച സമയത്ത് അമുലിന്റെ പരസ്യത്തിൽ പെൺകുട്ടി നിറകണ്ണുകളോടെ പ്രത്യക്ഷപ്പെട്ടിരുന്നു.
നിലവിൽ ഗിന്നസ് ബുക്കിൽ ഇടം നേടിയിട്ടുണ്ട് അമുൽ .
സാംസ്കാരിക രംഗത്ത്
ധവള വിപ്ലവത്തെക്കുറിച്ചും ഗുജറാത്തിലെ അമുൽ ബ്രാണ്ടിനെക്കുറിച്ചും വിഖ്യാത സംവിധായകൻ ശ്യാം ബനഗൽ സംവിധാനംചെയ്ത സിനിമയാണ് മന്ഥൻ.
സംവിധായകൻ ശ്യാം ബെനഗലിനെ ധവള വിപ്ലവത്തിന്റെ പിതാവെന്ന് അറിയപ്പെടുന്ന ഡോ. വർഗീസ് കുര്യൻ തന്നെ സമീപിച്ച് ഗുജറാത്തിലെ ക്ഷീര കർഷക സഹകരണ സംഘങ്ങളെപ്പറ്റി ഒരു സിനിമ ചെയ്യാൻ ആവശ്യപ്പെടുകയായിരുന്നു.
സിനിമ നിർമിക്കാൻ 10 മുതൽ 12 ലക്ഷംവരെ ചെലവ് വരുമെന്ന് ശ്യാം ബെനഗൽ അറിയിച്ചു.
അതോടെ തുക കണ്ടെത്താൻ ക്ഷീര കർഷകരെത്തന്നെ സമീപിക്കാൻ ഡോ. കുര്യൻ തീരുമാനിക്കുകയായിരുന്നു.
ഓരോ പായ്ക്കറ്റ് പാലിനും ആറ് രൂപവച്ച് വാങ്ങുന്നതിന് പകരം എട്ട് രൂപവച്ച് വാങ്ങാൻ ഡോ. കുര്യൻ അന്ന് ക്ഷീര കർഷകരോട് നിർദ്ദേശിച്ചു.
ഇത്തരത്തിൽ അധികം ലഭിച്ച രണ്ട് രൂപവീതം അഞ്ച് ലക്ഷം ക്ഷീര കർഷകർ സമാഹരിച്ചാണ് സിനിമ നിർമിച്ചത്.
ഗുജറാത്തിലെ ആനന്ദിൽ വർഗീസ് കുര്യൻ നടത്തിയ പ്രവർത്തനങ്ങളിൽനിന്ന് പ്രചോദനം ഉൾക്കൊണ്ടുള്ളതാണ് സിനിമയുടെ ഇതിവൃത്തം.
സിനിമ നിർമിക്കാൻ ഒരുങ്ങിയപ്പോൾ സ്‌പോൺസർഷിപ്പുമായി പലരും രംഗത്തെത്തിയിരുന്നു.
എന്നാൽ അവയെല്ലാം വേണ്ടെന്നുവച്ചാണ് കർഷകരിൽനിന്ന് സ്വരൂപിക്കുന്ന പണംകൊണ്ട് സിനിമ നിർമ്മിക്കാൻ തീരുമാനിച്ചത്.
ഗിരീഷ് കർണാടും സ്മിത പാട്ടീലും അഭിനയിച്ച സിനിമ ലോകശ്രദ്ധനേടി.
1977 ൽ ഏറ്റവും മികച്ച സിനിമയ്ക്കുള്ള ദേശീയ അവാർഡും മന്ഥൻ സ്വന്തമാക്കിയിരുന്നു.
'തങ്ങളുടെ' ചിത്രത്തിന്റെ ആദ്യ പ്രദർശനത്തിന്‌ ഇതേ കർഷകർ ട്രക്കുകളിൽ ഒരു മിച്ച് പോയി ചിത്രം കണ്ട് അതിന്റെ വാണിജ്യവിജയത്തേയും സഹായിച്ചു.
അവലംബം Amul എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ 1 2 1 2 3 4 5 6 7 8 9 10 11 12 13 1 2 3 4 5 {{ cite web }} : Check date values in: | access-date= ( help )
അമൃത
അമൃത എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
അമൃത ടി.വി. അമൃത വിശ്വ വിദ്യാപീഠം അമൃത അറോറ അമൃത പ്രകാശ് അമൃത ആചാര്യ അമൃത സിങ് അമൃത സുരേഷ് അമൃത അയ്യർ അമൃത ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് അമൃത റാവു അമൃത വെങ്കടേശ് അമൃത മീര വിജയൻ അമൃത പട്ടേൽ അമൃത എക്സ്പ്രസ്സ് ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
അന്നപൂർണ ലാബ്സ് ഇംഗ്ലീഷ് വിലാസം https://ml.wikipedia.org/wiki/Annapurna_Labs
ഇസ്രായേൽ ആസ്ഥാനമായുള്ള മൈക്രോ ഇലക്ട്രോണിക്സ് കമ്പനിയാണ് അന്നപൂർണ്ണ ലാബ്സ് , ആമസോൺ.
കോം അതിന്റെ ആമസോൺ വെബ് സർവീസ്സ് വിഭാഗത്തിനായി ഏറ്റെടുത്തു, 2015 ജനുവരിയിൽ 350–370 മില്യൺ യുഎസ് ഡോളറിന്.
ബ്രിട്ടീഷ് ആസ്ഥാനമായുള്ള ഹോൾഡിംഗ് കമ്പനികളും വെഞ്ച്വർ ക്യാപിറ്റൽ കമ്പനിയായ വാൾഡൻ ഇന്റർനാഷണലും ഉൾപ്പെടെയുള്ള മറ്റ് നിക്ഷേപകരുമൊത്ത് അവിഗ്‌ഡോർ വില്ലൻസാണ് അന്നപൂർണ ലാബ്സിന്റെ ഉടമസ്ഥതയിലുള്ളത്.
ബോർഡ് അംഗങ്ങളിൽ വാൾഡൻ ഇന്റർനാഷണൽ, കഡെൻസ് ഡിസൈൻ സിസ്റ്റംസ് എന്നിവയുടെ സിഇഒ ലിപ്-ബു ടാൻ ഉൾപ്പെടുന്നു.
അവലംബം ↑ Archived 2015-09-15 at the Wayback Machine .
അന്നപൂർണ്ണ ദേവി യാദവ്
2024 ജൂൺ 9 മുതൽ മൂന്നാം നരേന്ദ്ര മോദി സർക്കാരിൽ വനിതാ ശിശുക്ഷേമ വകുപ്പ് മന്ത്രിയായി തുടരുന്ന ജാർഖണ്ഡിൽ നിന്നുള്ള ബി.ജെ.പി നേതാവാണ് അന്നപൂർണ ദേവി യാദവ്.
(ജനനം: 02 ഫെബ്രുവരി 1970) നാല് തവണ ജാർഖണ്ഡ് നിയമസഭാംഗമായും രണ്ട് തവണ സംസ്ഥാന കാബിനറ്റ് വകുപ്പ് മന്ത്രിയായും പ്രവർത്തിച്ചു.
ആർ.ജെ.ഡിയുടെ ജാർഖണ്ഡ് സംസ്ഥാന പ്രസിഡൻറായിരുന്ന അന്നപൂർണ 2019-ൽ ബി.ജെ.പിയിൽ ചേർന്നു.
നിലവിൽ ബി.ജെ.പിയുടെ ദേശീയ വൈസ് പ്രസിഡൻറും ജാർഖണ്ഡിൽ നിന്നുള്ള ബി.ജെ.പിയുടെ പിന്നോക്ക വിഭാഗങ്ങളുടെ നേതാവുമാണ്.
താരാപ്രസന്ന മഹ്തോയുടേയും റിഥിദേവിയുടേയും മകളായി ജാർഖണ്ഡിലെ അജ്മേരിയിൽ 1970 ഫെബ്രുവരി 2ന് ജനിച്ചു.
ജാർഖണ്ഡ് യൂണിവേഴ്സിറ്റിയിൽ നിന്ന് നേടിയ ബിരുദാനന്തര ബിരുദമാണ് വിദ്യാഭ്യാസ യോഗ്യത.
1990 മുതൽ 1998 വരെ ബീഹാർ നിയമസഭാംഗമായിരുന്ന ഭർത്താവ് പി.ഡി.രമേഷ് യാദവിൻ്റെ വിയോഗത്തോടെയാണ് അന്നപൂർണ ദേവി രാഷ്ട്രീയത്തിലെത്തുന്നത്.
1998-ൽ രമേഷ് യാദവ് പ്രതിനിധീകരിച്ചിരുന്ന കേദർമ മണ്ഡലത്തിൽ നടന്ന ഉപതിരഞ്ഞെടുപ്പിൽ ആർ.ജെ.ഡി. സ്ഥാനാർത്ഥിയായി മത്സരിച്ച അന്നപൂർണ ആദ്യമായി ബീഹാർ നിയമസഭയിലേക്ക് തിരഞ്ഞെടുക്കപ്പെട്ടു.
പിന്നീട് ജാർഖണ്ഡ് സംസ്ഥാനം  നിലവിൽ വന്നതിനു ശേഷം നടന്ന 2000, 2005, 2009 നിയമസഭ തിരഞ്ഞെടുപ്പുകളിൽ കേദർമയിൽ നിന്നു തന്നെ നിയമസഭാംഗമായി.
2019-ൽ നടന്ന ലോക്സഭ തിരഞ്ഞെടുപ്പിൽ കേദർമ മണ്ഡലത്തിൽ നിന്ന് ബി.ജെ.പി സ്ഥാനാർത്ഥിയായി മത്സരിച്ച അന്നപൂർണ വിമത ബിജെപി നേതാവും ജാർഖണ്ഡ് മുൻ മുഖ്യമന്ത്രിയുമായിരുന്ന ബാബുലാൽ മറണ്ടിയെ പരാജയപ്പെടുത്തി ആദ്യമായി ലോക്സഭാംഗമായി തിരഞ്ഞെടുക്കപ്പെട്ടു.
2021 ജൂലൈ 7ന് നടന്ന രണ്ടാം നരേന്ദ്ര മോദി സർക്കാരിന്റെ ആദ്യ പുന:സംഘടനയിൽ കേന്ദ്രമന്ത്രിയായി സ്‌ഥാനമേറ്റു.
പ്രധാന പദവികളിൽ 1998-2000 : നിയമസഭാംഗം, ബീഹാർ 2000-2005 : നിയമസഭാംഗം, ബീഹാർ ജാർഖണ്ഡ് 2000 : സംസ്ഥാന മന്ത്രി, ബീഹാർ 2005, 2009 : നിയമസഭാംഗം, ജാർഖണ്ഡ് 2012-2014 : സംസ്ഥാന കാബിനറ്റ് വകുപ്പ് മന്ത്രി, ജാർഖണ്ഡ് 2018-2019 : ആർ.ജെ.ഡി, സംസ്ഥാന പ്രസിഡൻ്റ് 2019 : ബി.ജെ.പിയിൽ ചേർന്നു 2019 : ലോക്സഭാംഗം, കേദർമ 2021-തുടരുന്നു : കേന്ദ്രമന്ത്രി അവലംബം
അന്നപൂർണ്ണാദേവി ഇംഗ്ലീഷ് വിലാസം https://ml.wikipedia.org/wiki/Annapurna_Devi
ഇന്ത്യയിലെ പ്രശസ്തയായ സുർബഹാർ വാദകയും ഹിന്ദുസ്ഥാനി ശാസ്ത്രീയ സംഗീത വിദുഷിയുമായിരുന്നു അന്നപൂർണ്ണാദേവി (23 ഏപ്രിൽ 1927 - 13 ഒക്ടോബർ 2018) ( ഹിന്ദി : अन्नपूर्णा देवी , ഉർദു : وشن آراخان ).
ഹിന്ദുസ്ഥാനി സംഗീതത്തിലെ ഉന്നതമായ പാരമ്പര്യമാണ് അന്നപൂർണ്ണദേവി പ്രതിനിധീകരിക്കുന്നത്.
1927 ഏപ്രിൽ 23 ന് ഉസ്താദ്  അലാവുദ്ദീൻ ഖാന്റെ മകളായി മെയ്ഹാറിൽ ജനിച്ചു.
സേനിയ മെയ്ഹാർഖരാനയിലെ വിഖ്യാത സംഗീതജ്ഞനായ ഉസ്താദ് അലാവുദ്ദീൻ ഖാൻ രാജകൊട്ടാരത്തിലെ സംഗീതജ്ഞനായിരുന്നു.
റോഷനാരാഖാൻ എന്നായിരുന്നു ആദ്യ പേര്.
ഉസ്താദ് തന്നെയായിരുന്ന ആദ്യ ഗുരുവും.
ഉസ്താദിന്റെ മൂന്നു പെൺകുട്ടികളിൽ (ജഹനാര, ശാരിജ, റോഷനാരാ) ഏറ്റവും ഇളയവളായിരുന്നു അന്നപൂർണ.
ശാരിജ കുട്ടിക്കാലത്തേ മരിച്ചു പോയി.
വിവാഹിതയായ ജഹനാരയ്ക്ക് ഭർത്തൃഗൃഹത്തിൽ തന്റെ സംഗീതത്തെ ചൊല്ലി ക്രൂര പീഡനങ്ങളേറ്റു വാങ്ങേണ്ടി വന്നു.
ഭർത്തൃമാതാവ് ജഹനാരയുടെ തംബുരു കത്തിച്ചുകളഞ്ഞതറിഞ്ഞ ഉസ്താദ്, റോഷനാരയെ സംഗീതം പഠിപ്പിക്കേണ്ടതില്ലെന്നു വിചാരിച്ചെങ്കിലും സഹോദരനായ അലി അക്ബാർഖാനെ സംഗീതം പഠിപ്പിക്കുന്നത് യാദൃച്ഛികമായി കാണാനിടയായ അദ്ദേഹം മനം മാറി അവർക്ക് ഹിന്ദുസ്ഥാനി ശാസ്ത്രീയ സംഗീതത്തിലും സിത്താറിലും സുർബഹാറിലും പരിശീലനം നൽകി.
പതിന്നാലാം വയസ്സിൽ മതം മാറി ഹിന്ദുവായി, ഉസ്താദിന്റെ ശിഷ്യനായിരുന്ന രവിശങ്കറിനെ വിവാഹം കഴിച്ചു.
ബാൻസുരി വാദകരായ ഹരിപ്രസാദ് ചൗരസ്യ‌യും നിത്യാനന്ദ് ഹാൽഡിപ്പൂരും അടക്കം നിരവധി പ്രസിദ്ധ ശിഷ്യരുണ്ട്.
1977-ൽ പത്മഭൂഷൺ പുരസ്ക്കാരവും 1991 ൽ കേന്ദ്ര സംഗീത നാടക അക്കാദമി അവാർഡും ലഭിച്ചു.
1999ൽ വിശ്വഭാരതി സർവ്വകലാശാല ഓണററി ഡോക്ടറേറ്റ് നൽകി ആദരിച്ചു.
അവലംബം പുറത്തേക്കുള്ള കണ്ണികൾ അവസാനത്തെ ഇന്റർവ്യൂ Annapurna Devi's music, Source: The Vijaya Parrikar Library of Indian Classical Music Annapurna Devi by Mohan Nadkarni http://www.bigbridge.org/BB15/2011_BB_15_FEATURES/Annapurna_Devi/APD.pdf Archived 2021-01-25 at the Wayback Machine .
by Louise Landes Levi
അന്നപൂർണ്ണ മഹാറാണ ഇംഗ്ലീഷ് വിലാസം https://ml.wikipedia.org/wiki/Annapurna_Maharana
ഇന്ത്യയുടെ സ്വാതന്ത്ര്യസമരത്തിൽ സജീവമായിപങ്കെടുത്ത പ്രവർത്തകയായിരുന്നു അന്നപൂർണ്ണ മഹാറാണ (Annapurna Maharana ,  ജനനം- 3 November 1917 മരണം- 31 December 2012).
ഒരു പ്രമുഖ സാമൂഹിക പ്രവർത്തകയായ മഹാറാണ സ്ത്രീകളുടെ ഉന്നമനത്തിനും അവകാശങ്ങൾക്കും പ്രവർത്തിച്ചുരുന്ന സ്ത്രീ സമത്വവാദികൂടിയാരുന്നു .
മോഹൻദാസ് കരംചന്ദ് ഗാന്ധിയോട് അടുത്ത ബന്ധം പുലർത്തിയിരുന്ന ആളായിരുന്നു ഇവർ.
1917 നവംബർ 3 ന് രാമ ദേവിയുടേയും ഗോപബന്ധു ചൗധരിയുടേയും രണ്ടാമത്തെ മകളായി അന്നപൂർണ്ണ മഹാറാണ ജനിച്ചു.
ഒഡീഷയാണ് മാഹീറാണയുടെ ജന്മസ്ഥലം.
തനിക്ക് പതിന്നാലു വയസ്സുള്ളപ്പോൾ തന്നെ മഹാറാണ സ്വാതന്ത്ര്യ സജീവമാവുകയും മോഹൻദാസ് ഗാന്ധിയെ പിന്തുണക്കുന്നയാളായി മാറിക്കഴിയുകയും ചെയ്തിരുന്നു 1934 ൽ ഒഡീഷയിലെ പുരിയിൽ നിന്നും ഭാട്രാക് വരെ ഗാന്ധിജി നടത്തിയ ഹരിജൻ പദ യാത്രയിൽ മഹാറാണ പങ്കെടുത്തിരുന്നു.
മഹാറാണയെ ബ്രിട്ടീഷുകാരും ബ്രിട്ടീഷ് രാജ് ഭരണവും പലതവണ അറസ്റ്റ് ചെയ്തിട്ടുണ്ട്.
1942 ലെ ക്വിറ്റ് ഇന്ത്യ സമരവുമായിബന്ധപ്പെട്ടും അറസ്റ്റുചെയ്തിട്ടുണ്ട്.
അന്നപ്രാശനം ഇംഗ്ലീഷ് വിലാസം https://ml.wikipedia.org/wiki/Annaprashana അന്നപ്രാശനം
ഷോഡശക്രിയകളിൽപ്പെടുന്ന ഏഴാമത്തെ ക്രിയ ആണ് അന്നപ്രാശനം.
( സംസ്കൃതം : अन्नप्राशन ), ചോറൂണ് എന്നും ഇതിന് പറയാറുണ്ട്.
ശിശു ആദ്യമായി അരി ഭക്ഷണം കഴിച്ചു തുടങ്ങുന്നത് അന്നു മുതലാണ്.
അതുവരെ അമ്മയുടെ പാൽ മാത്രം കഴിക്കുന്ന കുട്ടിക്ക് അന്നു മുതൽ എല്ലാ ഭക്ഷണവും കൊടുത്തുതുടങ്ങുന്നു.
ആറാമത്തെ മാസത്തിലോ എട്ടാമത്തെ മാസത്തിലോ ഈ ക്രിയ ചെയ്യാവുന്നതാണ്.
(ഏഴാം മാസം നിഷേധിച്ചു കാണുന്നു.) ഷോഡശക്രിയകളിൽ ഇന്ന് പ്രസക്തി നഷ്ടപ്പെട്ടില്ല്ലാത്ത ക്രിയ എന്ന നിലക്കും ഇതു പ്രധാന മാണ്.
(ജാതകർമ്മം, നാമകരണം പോലുള്ള പല ക്രിയകളും ചെയ്യാതെയും, ചിലപ്പോൾ ക്രിയാമാത്രമായും പലപ്പോഴും കാലം-സമയം തെറ്റിച്ചും ഒക്കെ ചെയ്യുമ്പോൾ അന്നപ്രാശനം മിക്കവാറും കേമമായിത്തന്നെ നടത്തിക്കാണുന്നു.)
അന്നബെല്ല സ്വിൻഡില ഇംഗ്ലീഷ് വിലാസം https://ml.wikipedia.org/wiki/Annabella_Zwyndila
നൈജീരിയൻ അഭിനേത്രിയാണ് അന്നബെല്ല സ്വിൻഡില .
മിസ് ഗ്രീൻ എന്നാണ് അവർ പരക്കെ അറിയപ്പെടുന്നത്.
നൈജീരിയയുടെ വടക്കൻ ഭാഗത്തുള്ള ഇബാദാനിലാണ് അന്നബെല്ല സ്വിൻഡില ജനിച്ചത്.
അവരുടെ അച്ഛൻ നൈജീരിയൻ ആർമിയിലെ ഉദ്യോഗസ്ഥനും അമ്മ വിദ്യാഭ്യാസ മന്ത്രാലയത്തിലെ സീനിയർ സ്റ്റാഫുമാണ്.
ജോസ് യൂണിവേഴ്സിറ്റിയിലേക്ക് മാറുന്നതിന് മുമ്പ് അവർ കമാൻഡ് സെക്കൻഡറി സ്കൂളിൽ (ജോസ്, പ്ലേറ്റോ സ്റ്റേറ്റ്) ചേർന്നു.
അവിടെ നാടകത്തിലും പെർഫോമിംഗ് ആർട്ടിലും ബിരുദം നേടി.
അവാർഡുകളും നാമനിർദ്ദേശങ്ങളും ZAFAA Awards as Best Upcoming Actress അവലംബം
അന്നപൂർണി സുബ്രഹ്മണ്യം ഇംഗ്ലീഷ് വിലാസം https://ml.wikipedia.org/wiki/Annapurni_Subramaniam
ഇന്ത്യയിലെ ഒരു പ്രമുഖ വനിതാ ശാസ്ത്രജ്ഞയാണ് അന്നപൂർണി സുബ്രഹ്മണ്യം ( ഇംഗ്ലീഷ്: Annapurni Subramaniam ).
വാനനിരീക്ഷണ ശാസ്ത്ര മേഖലയിലാണ് ഇവർ പ്രവർത്തിക്കുന്നത്.
ബെംഗളൂരുവിലെ ഇന്ത്യൻ ഇൻസ്റ്റിറ്റിയൂട്ട് ഓഫ് അസ്‌ട്രോഫിസിക്‌സിൽ ശാസ്ത്രജ്ഞയായി ജോലി ചെയ്യുന്നു.
നക്ഷത്ര ക്ലസ്റ്ററുകൾ, താരാപഥങ്ങളിലെ പരിണാമവും നിവാസികളും മഗെല്ലനിക് മേഘങ്ങൾ എന്നിവയെ കുറിച്ചുള്ള പഠനങ്ങളാണ് പ്രധാന മേഖല.
പാലക്കാട് വിക്ടോറിയ കോളേജിൽ നിന്ന് ശാസ്ത്രവിഷയത്തിൽ ബിരുദം നേടി.
1996ൽ ബെംഗളൂരിവിലെ ഇന്ത്യൻ ഇൻസ്റ്റിറ്റിയൂട്ട് ഓഫ് അസ്‌ട്രോഫിസിക്‌സിൽ നിന്ന് ഡോക്ടറേറ്റ് കരസ്ഥമാക്കി.
1990 മുതൽ 1996 വരെ ഇന്ത്യൻ ഇൻസ്റ്റിറ്റിയൂട്ട് ഓഫ് അസ്‌ട്രോഫിസിക്‌സിൽ റിസർച്ച് ഫെലോ.
1998ൽ പോസ്റ്റ് ഡോക്ടറൽ ഫെലോ ആയി.
നിലവിൽ ഇന്ത്യൻ ഇൻസ്റ്റിറ്റിയൂട്ട് ഓഫ് അസ്‌ട്രോഫിസിക്‌സിൽ ശാസ്ത്രജ്ഞയായി സേവനം ചെയ്യുന്നു.
ഇന്റർനാഷണൽ അസ്‌ട്രോണമിക്കൽ യൂനിയനിൽ സജീവ അംഗമാണ്.
ഗവേഷണ മേഖല നക്ഷത്ര ഗണങ്ങൾ(open and globular) നക്ഷത്ര ഘടനയും pre-MS stars Classical Be Herbig Ae/Be stars ക്ഷീരപഥ ഘടന മഗല്ലാനിക് മേഘങ്ങൾ നക്ഷത്ര സാന്ദ്രത
അവരുടെ പ്രസിദ്ധീകരണങ്ങൾ ഇവിടെ കാണാം[ Astronomy Database ഇപ്പോഴത്തെ പദ്ധതികൾ Emission line stars in star clusters Star formation history of young star clusters Candidate old open clusters - unraveling the old disk Accurate photometry of unstudied open clusters Halo of the Small Magellanic Cloud Stellar population in the Large Magellanic Cloud Outer limits Survey: Magellanic Clouds അവലംബം
അമ്മിമുറിയൻ ഇംഗ്ലീഷ് വിലാസം https://ml.wikipedia.org/wiki/Embelia_tsjeriam-cottam
ഈഷാൽ , ചെറിയകൊട്ടം , ബസാൾ , മരക്കീര , കാട്ടുവിഴാൽ , വലിയ വിഴാലരി എന്നെല്ലാം അറിയപ്പെടുന്ന അമ്മിമുറിയൻ വളരെ ഔഷധഗുണമുള്ള ഒരു സസ്യമാണ്.
( ശാസ്ത്രീയനാമം : Embelia tsjeriam-cottam ) .
ഇന്ത്യയിലെല്ലായിടത്തും മലബാറിൽ പ്രത്യേകിച്ചും കാണാറുണ്ട്.
ഈ കുറ്റിച്ചെടി വലുതാവുമ്പോൾ മരങ്ങളിൽ പടർന്നു കയറുന്ന വലിയ ഒരു വള്ളിയായി മാറുന്നു.
വിഴാലിൽ മായം ചേർക്കാൻ പലയിടത്തും ഉപയോഗിക്കുന്നു .
വയനാട്ടിലെ കാട്ടുനായ്ക്കർ ഇതിന്റെ ഇല ഭക്ഷണാവശ്യത്തിന് ഉപയോഗിക്കാറുണ്ട്.
ആട്ടക്കാരി ശലഭ-ലാർവകളുടെ ഭക്ഷണസസ്യമാണ് ഇത്.
അവലംബം പുറത്തേക്കുള്ള കണ്ണികൾ കൂടുതൽ വിവരങ്ങൾ Archived 2012-07-29 at the Wayback Machine .
http://www.rprcbbsr.com/herbarium/species?id=515%5Bപ്രവർത്തിക്കാത്ത+കണ്ണി%5D http://www.floracafe.com/Search_PhotoDetails.aspx?
Photo=Top Id=1041 വിക്കിസ്പീഷിസിൽ Embelia tsjeriam-cottam എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Embelia tsjeriam-cottam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അമ്മീറ്റർ ഇംഗ്ലീഷ് വിലാസം https://ml.wikipedia.org/wiki/Ammeter അമ്മീറ്റർ
ഒരു വൈദ്യുതിപരിപഥത്തിലെ ( electrical circuit ) വൈദ്യുതപ്രവാഹം അഥവാ വൈദ്യുതധാര അളക്കാനുപയോഗിക്കുന്ന ഉപകരണമാണ് അമ്മീറ്റർ .
പ്രവാഹത്തിന്റെ അളവ് ആമ്പിയർ തോതിലാണ്‌ ഉപകരണം കാണിക്കുന്നത്.
വളരെ ചെറിയ തോതിലുള്ള പ്രവാഹം അളക്കാൻ മില്ലിഅമ്മീറ്ററോ മൈക്രോഅമ്മീറ്ററോ ഉപയോഗിക്കാവുന്നതാണ്‌.
അമ്മീറ്റർ വൈദ്യുതിപരിപഥത്തിൽ
ഒരു അമ്മീറ്റർ വൈദ്യുതിപരിപഥത്തിൽ (electrical circuits) ഘടിപ്പിക്കുന്നത് ശ്രേണിയിലാണ്(സീരീസ്).
ഇതിനു കാരണം അമ്മീറ്ററിന്റെ പ്രതിരോധം വളരെ താഴ്ന്നതാണ്.
ഒരു ആദർശ അമ്മീറ്ററിന്റെ പ്രതിരോധം 0 ആയിരിക്കും.
ഒരു ഗാൽവനോമീറ്ററിന് സമാന്തരമായി ഒരു ചെറിയ പ്രതിരോധം ഘടിപ്പിക്കുകയാണെങ്കിൽ അത് ഒരു അമ്മീറ്ററായി പ്രവർത്തിക്കും.
അമ്മു സ്വാമിനാഥൻ ഇംഗ്ലീഷ് വിലാസം https://ml.wikipedia.org/wiki/Ammu_Swaminadhan
സ്വാതന്ത്രസമര സേനാനിയും ഇന്ത്യൻ ഭരണഘടനാ നിർമ്മാണസഭാംഗവുമായിരുന്നു അമ്മു സ്വാമിനാഥൻ അഥവാ അമ്മുകുട്ടി സ്വാമിനാഥൻ .
1894 ഏപ്രിൽ 22ന് പാലക്കാട് ജില്ലയിലെ ആനക്കരയിലെ വടക്കത്ത് കുടുംബത്തിലാണ് ജനിച്ചത്.
അച്ഛന്റെ പേര് ഗോവിന്ദ മേനോൻ എന്നായിരുന്നു.
കുറെ മക്കളിൽ ഇളയവളായിരുന്നു, അമ്മു.
വീട്ടിൽ നിന്ന് അനൗപചാരിക വിദ്യാഭ്യാസം കിട്ടി.
ചെറുപ്പത്തിലെ അച്ഛൻ മരിച്ചു.
കുറെ കുട്ടികൾ ഉണ്ടായിരുന്നതിനാൽ അവരെ വളർത്താനും കല്ല്യാണം നടത്തി അയക്കാനും അമ്മ കുറെ കഷ്ടപ്പെട്ടു.
അമ്മുവിന്റെ 13-ആം വയസ്സിൽ അന്ന് നടപ്പായിരുന്ന സംബന്ധം നടത്തി.
അവരേക്കാൾ 20 വയസ്സ് മൂപ്പുള്ള ഡോ. സ്വാമിനാഥനായിരുന്നു, ഭർത്താവ്.
വിവാഹത്തെ തുടർന്ന് മദ്രാസിൽ എത്തി, പൊതുപ്രവർത്തനങ്ങൾ ആരംഭിച്ചു.
ഇന്ത്യയിലെ ആദ്യകാല വനിതാസംഘടനയായ 'മദ്രാസ് വിമൻസ് അസോസിയേഷന്റെ' പ്രവർത്തകയായി.
1936ൽ ഇന്ത്യൻ നാഷണൽ കോൺഗ്രസിന്റെ പ്രചാരണാർത്ഥം ഇന്ത്യയൊട്ടാകെ സഞ്ചരിച്ചു.
1942ൽ ക്വിറ്റ് ഇന്ത്യാ സമരവുമായി ബന്ധപ്പെട്ട് അറസ്റ്റിലായി.
1947ൽ രൂപീകൃതമായ കോൺസ്റ്റിറ്റ്യൂവന്റ് അസംബ്ലിയിൽ അംഗമായിരുന്നു.
1960 വരെ രാജ്യസഭാംഗവുമായിരുന്നു .
1978ൽ അന്തരിച്ചു.
മൃണാളിനി സാരാഭായി , ക്യാപ്റ്റൻ ലക്ഷ്മി എന്നിവർ മക്കളാണ്.
സുബ്ബരാമ സ്വാമിനാഥൻ ഇടത്തരം തമിഴ് ബ്രാഹ്മണകുടുംബത്തിലാണ് ജനിച്ചത്.
വിദ്യാഭ്യാസത്തിനും നിലവാരത്തിനു മേലേക്ക് ഉയരാനും അദ്ദേഹം വളരെ അധികം കഷ്ടപ്പെട്ടിരുന്നു.
എഡ്വിൻബർഗ്ഗിലെ ലണ്ടൻ സർവകലാശാലയിൽ സ്കോളർഷിപ്പുകൊണ്ടാണ് പഠിച്ചത്.
ഹാർവാഡ് സർവകലാശാലയിൽ നിന്ന് നിയമത്തിൽ ഡോക്ടറേറ്റ് നേടി.
അദ്ദേഹം അവിടെ തന്നെ തുടർന്നു.
മുപ്പതുകളുടെ മദ്ധ്യം വരെ സാമ്പത്തിക സ്ഥിതി അദ്ദേഹത്തെ വിവാഹം നീണ്ടു പോകുന്നയതിന് കാരണമാക്കി.
അമ്മു ജീവിതത്തിലേക്ക് കടന്നു വന്നതോടെ അമ്മുവിന്റെ എല്ലാതരത്തിലുള്ള ഉന്നമനത്തിനുമായി അദ്ദേഹം ശ്രമിച്ചു.
അദ്ദേഹം അമ്മുവിനെ ലണ്ടനിലെ രെജിസ്ട്രിയിൽ വച്ച് ഔപചാരികമായി വിവാഹം രജിസ്റ്റർ ചെയ്തു.
സ്വാമിനാഥൻ അമ്മുവിന്റെ കഴിവുകളെ പ്രോൽസാഹിപ്പിച്ചിരുന്നു.
അദ്ദേഹത്തിന്റെ സ്വാധീനം മൂലം അവർ മഹാത്മാഗാന്ധിയുടെ അനുയായിയായി, സ്വാതന്ത്ര്യ സമരത്തിൽ പങ്കെടുത്തു അവർ ഇന്ത്യൻ നിയമസഭയിൽ അംഗമായിരുന്നു.
(Constituent Assembly of India).
അവർ സ്തീ ആയതുകൊണ്ടും അന്നു സ്ത്രീകൾ വിരളമായേ രാഷ്ട്രീയത്തിൽ ഇടപെട്ടിരുന്നുള്ളു എന്നതുകൊണ്ടുമാണ് ഈ സ്ഥാനം അവർക്കുകിട്ടിയത്.
അവർ പ്രസംഗങ്ങൾ വായിക്കുകയും അനേകം സംവാദങ്ങളിൽ പങ്കെടുക്കുകയും ചെയ്തിരുന്നു.
1952ൽ മദ്രാസ് സംസ്ഥാനത്തു നിന്നുള്ള രാജ്യസഭ അംഗമായിരുന്നു.
1960 നവംബർ മുതൽ 1965 വരെ ഭാരത് സ്കൗട്ട്സ് ആന്റ് ഗൈഡ്സ് പ്രസിഡന്റായിരുന്നു.
അന്തരാഷ്ട വനിത വർഷത്തോടനുബന്ധിച്ച് 1975ൽ അവരെ ആ വർഷത്തിലെ അമ്മയായി തിരഞ്ഞെടുത്തു.
രാജ്യസഭാംഗത്വം 1952 : കോൺഗ്രസ് (ഐ.), മദ്രാസ് സംസ്ഥാനം
അമ്മിണി ഏണസ്റ്റ് ഇംഗ്ലീഷ് വിലാസം https://ml.wikipedia.org/wiki/Ammini_Earnest
ഒരു മലയാള നാടക അഭിനേത്രിയാണ് അമ്മിണി ഏണസ്റ്റ് .
46 വർഷത്തോളം നാടകരംഗത്ത് പ്രവർത്തിച്ചു.
എസ്.എൽ. പുരത്തിന്റെ എന്നെ സ്‌നേഹിക്കൂ എന്നെ മാത്രം എന്ന നാടകത്തിലെ 'രാജലക്ഷ്മി' എന്ന കഥാപാത്രത്തെ 450 ഓളം വേദികളിൽ അവതരിപ്പിച്ചു.
നാടകട്രൂപ്പിലെ ഗിറ്റാറിസ്റ്റായിരുന്ന കൊച്ചിൻ ഏണസ്റ്റിനെ വിവാഹം ചെയ്തു.
ചങ്ങനാശ്ശേരി ഗീഥ , വയലാർ നാടകവേദി , ആലപ്പി തിയേറ്റേഴ്‌സ് , സൂര്യസോമ , വൈക്കം മാളവിക , പൂഞ്ഞാർ നവചേതന , അങ്കമാലി നാടകനിലയം , ചേർത്തല ജൂബിലി , തിരുവനന്തപുരം അക്ഷരകല , കോഴിക്കോട് സങ്കീർത്തന , ആലുവ ശാരിക തുടങ്ങിയ സമിതികളിൽ പ്രവർത്തിച്ചു.
കോഴിക്കോട് സങ്കീർത്തനയുടെ 'മതിലോരകന്നി' എന്ന നാടകത്തിലും അഭിനയിച്ചു.
മികച്ച നാടക നടിക്കുള്ള സംസ്ഥാന സർക്കാരിന്റെ അവാർഡുകൾ 1985ലും 86ലും നേടി.
2005-ൽ മികച്ചനടിക്കുള്ള പുരസ്കാരം നേടി അവലംബം
അമ്മൂമ്മപ്പഴം ഇംഗ്ലീഷ് വിലാസം https://ml.wikipedia.org/wiki/Passiflora_foetida
പാതയോരങ്ങളിലും കുറ്റിക്കാടുകളിലും സാധാരണ കണ്ടുവരുന്ന ഒരു ചെടിയാണ് അമ്മൂമ്മപ്പഴം .
പൂടപ്പഴം , കൊരുങ്ങുണ്ണിപ്പഴം , കുരങ്ങുപെറുക്കിപ്പഴം , ചടയൽ , മൂക്കളപ്പഴം , മക്കളെപ്പോറ്റി തുടങ്ങിയ പേരുകളിൽ പ്രാദേശികമായി അറിയപ്പെടുന്നു.
( ശാസ്ത്രീയനാമം : Passiflora foetida ) .
പാഷൻ ഫ്രൂട്ടിന്റെ കുടുംബക്കാരനാണ്.
ഇവയുടെ പൂവിന് വളരെ സാമ്യമുണ്ട്.
വല പോലുള്ള കവചം കൊണ്ട് പൊതിഞ്ഞാണ് ഇവയുടെ പഴം കാണപ്പെടുന്നത്.
ചെറിയൊരു ഗോലിയുടെ അത്ര വലിപ്പമുള്ള പഴത്തിന്റെ ഉള്ളിൽ പാഷൻ ഫ്രൂട്ടിലെപ്പോലെ , ഒരു ജെല്ലി കൊണ്ട് ആവരണം ചെയ്യപ്പെട്ട കറുത്ത കുരുക്കൾ ഉണ്ടാവും.
രുചി നേരിയ പുളി കലർന്ന മധുരം.
തീച്ചിറകൻ ശലഭത്തിന്റെ പുഴുക്കൾ ഇവയുടെ ഇല ഭക്ഷിച്ചാണ് വളരുന്നത്.
ചിത്രശാല Passiflora foetida_അമ്മൂമ്മപ്പഴം_പൂവ്_കായ Passiflora foetida_അമ്മൂമ്മപ്പഴം_കായ Passiflora foetida_പൂവ് Passiflora foetida_സസ്യം Passiflora foetida_ഇല, പൂവ് മൂക്കളപ്പഴം പൂവു് (ചെന്നൈയിൽ) Passiflora foetida - Museum specimen അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://www.tropilab.com/passi-foetida.html വിക്കിസ്പീഷിസിൽ Passiflora foetida എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Passiflora foetida എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അമ്മി ചവിട്ടി അരുന്ധതി കാണൽ
വെള്ളാളസമൂഹത്തിൽ നിലനിന്നിരുന്ന ഒരു ആചാരമാണ്‌ അമ്മി ചവിട്ടി അരുന്ധതി കാണൽ .
പാതിവ്രത്യത്തിനു വലിയ പ്രാധാന്യം കല്പ്പിച്ചിരുന്നവരാണ്‌ വെള്ളാളർ.
വിവാഹസമയത്ത്‌ വധുവിന്‌ പാതിവ്രത്യം കാത്തു സൂക്ഷിക്കാം എന്നുറപ്പു നൽകുന്ന ഒരു പ്രതിജ്ഞ ഇവർ എടുക്കേണ്ടിയിരുന്നു.
"അമ്മി ചവിട്ടി അരുന്ധതി കാണൽ" എന്നായിരുന്നു ഈ ചടങ്ങിൻറെ പേര്‌.
താലികെട്ടലിനു ശേഷം കതിർമണ്ഡപത്തിനു മൂന്നു തവണ വലം വച്ചു കഴിഞ്ഞാൽ, വലതു ഭാഗത്തു വച്ചിരിക്കുന്ന അമ്മി (അര) കല്ലിൽ വധു വലതു കാൽ വച്ചു കയറി നിൽക്കണം.
ആകാശത്തിലെവിടെയോ നിൽക്കുന്ന അരുന്ധതി നക്ഷത്രമെന്ന അക്ഷയ പതിപ്രതാ ചൈതന്യത്തെ ലക്ഷ്യമാക്കി അടിയുറച്ച മൗന ദാർഢ്യത്തോടെ പാതിവ്രത്യം കാത്തു സൂക്ഷിച്ചു കൊള്ളാമെന്നും മരണാന്തരം മറ്റൊരു നക്ഷത്രം ആയി വരുവാൻ തയ്യാറാണെന്നും ഉള്ള നയം വ്യക്ത്യമാക്കുന്ന ഒരാചാരം ആയിരുന്നു വെള്ളാളരുടെ അമ്മിചവിട്ടി അരുന്ധതി കാണൽ .
അവലംബം ↑ എം.ചിദംബരം പിള്ള.
വെള്ളാളരുടെ ആചാരങ്ങളും അനുഷ്ഠാനങ്ങളും.
൧൯൯൫
അമ്മിണി അമ്മാവൻ
ഹരിഹരൻ സംവിധാനം ചെയ്ത് 1976-ൽ പുറത്തിറങ്ങിയ മലയാളചലച്ചിത്രമാണ് അമ്മിണി അമ്മമാവാൻ .
പ്രേം നസീർ , ജയഭാരതി , അടൂർ ഭാസി , തിക്കുറിശ്ശി സുകുമാരൻ നായർ എന്നിവരാണ് പ്രധാന വേഷങ്ങൾ ചെയ്തിരിക്കുന്നത്.
ജി ദേവരാജൻ സംഗീതസംവിധാനം നിർവഹിച്ചു.
അഭിനേതാക്കൾ പ്രേം  നസീർ ജയഭാരതി അടൂർ  ഭാസി തിക്കുറിശ്ശി  സുകുമാരൻ  നായർ പ്രേമ ശങ്കരാടി ശ്രീലത  നമ്പൂതിരി ബഹാദൂർ കെ.പി. ഉമ്മർ അവലംബം
അമ്മു ഇംഗ്ലീഷ് വിലാസം https://ml.wikipedia.org/wiki/Ammu_(film)
1965-ൽ പുറത്തിറങ്ങിയ മലയാളചലച്ചിത്രമാണ് അമ്മു .